Ministrul Educației, Ligia Deca, efectuează astăzi o vizită în județul Sibiu.
Vizita include participarea la *Gala performanței învățământului preuniversitar din Sibiu, vizitarea a două școli din județ și întâlnire cu directorii unităților de învățământ preuniversitar*, informează Ministerul Educației (ME), printr-un comunicat de presă remis cotidianului național "România liberă".
De asemenea, potrivit sursei citate, tot astăzi, va avea loc *semnarea unui contract de investiții cu fonduri din PNRR pentru construirea unui nou campus pentru învățământul dual în județul Sibiu*, al cărui lider de parteneriat este Universitatea "Lucian Blaga" Sibiu (ULBS).